Εδουάρδος Μόνταγκιου, 1ος βαρόνος Μόνταγκιου

Ο Εδουάρδος Μόνταγκιου ή ντε Μοντακιούτ, 1ος βαρόνος Μόνταγκιου, αγγλ.: Edward Montagu or de Montacute, 1st baron Montagu (απεβ/ στις 14 Ιουλίου 1361) ήταν Άγγλος ιππότης και ευγενής. Πολέμησε στη Μάχη τού Κρεσύ. Επιτέθηκε στην πρώτη του σύζυγο, Αλίκη τού Νόρφολκ, η οποία απεβίωσε ως αποτέλεσμα.

 Ο βίος του 
Ο Εδουάρδος Μόνταγκιου ήταν ο νεότερος γιος τού Γουλιέλμου Μόνταγκιου 2ου βαρόνου Μόνταγκιου (απεβ. στις 18 Οκτωβρίου 1319), και τής Ελισάβετ Μονφόρ (απεβ. Αύγουστο 1354), κόρης τού σερ Πίερς Μονφόρ από το Μπώντεσερ του Γουόρικσιρ.     Είχε τρεις αδελφούς και επτά αδελφές, συμπεριλαμβανομένου τού Γουλιέλμου 1ου κόμη τού Σόλσμπερι, και τού Σίμωνα επισκόπου τού Γούστερ και μετά τού Ήλυ.

Στις 19 Μαρτίου 1337 ο Εδουάρδος Γ΄ του χορήγησε σύνταξη 100 λιρών για την καλύτερη υποστήριξη του αξίωμά του ως ιππότη. 

Η πρώτη του σύζυγος ήταν η Αλίκη τού Νόρφολκ, κόρη τού Θωμά τού Μπράδερτον και εγγονή τού Εδουάρδου Α΄ τής Αγγλίας. Τον Μάρτιο τού 1339 ο βασιλιάς διέταξε τον Γουλιέλμο Τράσελ, κληρονόμο, να παραδώσει στον Μόνταγκιου και στη σύζυγό του Αλίκη το μερίδιό της από τις εκτάσεις τού πατέρα της. 

Ο Μόνταγκιου πολέμησε στη Μάχη τού Κρεσύ το 1346, και αποκλήθηκε στο Κοινοβούλιο από τις 20 Νοεμβρίου 1348 έως τις 20 Νοεμβρίου 1360 με διαταγή, που απευθύνθηκαν στον Εδουάρδο ντε Μόντε Ακούτο, «με τις οποίες θεωρείται ότι έγινε λόρδος Μόνταγκιου».  

Ο Μόνταγκιου και οι υπηρέτες του επιτέθηκαν στην Αλίκη, προκαλώντας τον θάνατό της στις 30 Ιανουαρίου 1352. Ο Μόνταγκιου και ορισμένοι από τούς οπαδούς του κατηγορήθηκαν για το έγκλημα.   Το 1361, ένας Γουλιέλμος Ντανς από το Μπάνγκεϋ έλαβε χάρη για τη συμμετοχή του στον θάνατό της, καθώς και για άλλα κακουργήματα.  

Ο Μόνταγκιου απεβίωσε στις 14 Ιουλίου 1361, με τον μοναχογιό και κληρονόμο του από την Αλίκη να έχει αποβιώσει πριν από αυτόν. Ο τόπος ταφής του είναι άγνωστος. Κληρονόμος του ήταν ο επτά εβδομάδων γιος του από τον 2ο γάμο του, Εδουάρδος Μόνταγκιου, ο οποίος επέζησε μόνο τριών μηνών. Με το τέλος του στις 4 Οκτωβρίου 1361, οποιαδήποτε βαρονία που δημιουργήθηκε με διαταγή έπεσε σε εκκρεμότητα, σύμφωνα με τη σύγχρονη άποψη, μεταξύ των επιζώντων θυγατέρων του πατέρα του.  

Ο θυρεός του ήταν: επί αργυρού πεδίου τρεις ερυθροί ρόμβοι σε σειρά, ο καθένας με έναν αετό, και επάνω μία οριζόντια λωρίδα με τρεις απολήξεις προς τα κάτω.  

 Οικογένεια 
Ο Μόνταγκιου νυμφεύτηκε πρώτα, πριν από τις 29 Αυγούστου 1338, την Αλίκη τού Νόρφολκ, κόρη τού Θωμά τού Μπράδερτον, μεγαλύτερου γιου τού Εδουάρδου Α΄ από τον 2ο γάμο του με τη Μαργαρίτα των Καπετιδών (1279;–1318), κόρη τού Φιλίππου Γ΄ τής Γαλλίας (απεβ. 1285).  Η μητέρα της ήταν η Αλίκη ντε Χέιλς (απεβ. το -ή πριν από το- 1330), κόρη τού σερ Ρογήρου ντε Χέιλς από το Χέιλς Χολ στο Λόντον, στο Ράφτον τού Νόρφολκ, από τη σύζυγό του, Αλίκη.  

Με την Αλίκη τού Νόρφολκ, ο Μόνταγκιου απέκτησε έναν γιο και τέσσερις κόρες: 

 Εδουάρδος (απεβ. πριν από τον Φεβρουάριο τού 1359), γιος και διάδοχος, τον Μάιο τού 1343 έγινε συμβόλαιο γάμου από τον θείο του, Γουλιέλμο Μόνταγκιου 1ο κόμη τού Σόλσμπερι, με τη Μπλανς Μόουμπρεϋ (απεβ. 21 Ιουλίου 1409), κόρη τού Ιωάννη ντε Μόουμπρεϋ 3ου βαρόνου Μόουμπρεϋ, από την Ιωάννα τού Λάνκαστερ, κόρη τού Ερρίκου 3ου κόμη τού Λάνκαστερ. 
 Ώντρεϋ, ζούσε τον Ιούνιο του 1349, αλλά απεβίωσε πριν από τον Φεβρουάριο τού 1359. 
 Ελισάβετ (π. 1344 - πριν από τον Ιούλιο τού 1361), παντρεύτηκε πριν από τον Φεβρουάριο τού 1359 τον Γουόλτερ Άφορντ (γενν. 3 Οκτωβρίου 1333), 3ο γιο τού Ροβέρτου ντε Άφορντ 1ου κόμη τού Σάφολκ, και τής Μαργαρίτας Νόριτς, κόρης τού σερ Γουόλτερ Νόριτς (απεβ. 1329), Θησαυροφύλακα τού ΚΡάτους,  με τον οποίο δεν απέκτησε απογόνους. 
 Μωντ (απεβ. πριν από τις 5 Οκτωβρίου 1393), εξελέγη ηγουμένη τού αβαείου Μπάρκινγκ στις 20 Απριλίου 1377. 
 Ιωάννα (2 Φεβρουαρίου 1349 - πριν από τις 27 Ιουνίου 1376), παντρεύτηκε (ως 1η του σύζυγο) πριν από τις 28 Οκτωβρίου 1362 τον Γουλιέλμο ντε Άφορντ 2ο κόμη τού Σάφολκ (30 Μαΐου 1338 - 15 Φεβρουαρίου 1382), και απέκτησε τέσσερις γιους και μια κόρη. 

Παντρεύτηκε έπειτα την Ιωάννα, τής οποίας η καταγωγή είναι άγνωστη, με την οποία απέκτησε έναν γιο και δύο κόρες: 
 Εδουάρδος (απεβ. 4 Οκτωβρίου 1361). 
 Ελισάβετ (απεβ. πριν από τις 29 Νοεμβρίου 1361), παντρεύτηκε τον σερ Ιωάννη ντε Μπριούς (απεβ. 3 Φεβρουαρίου 1367). 
 Ώντρεϋ Μόνταγκιου, παντρεύτηκε τον σερ Ούγο ντε Στρέλεϋ (απεβ. πριν από τις 16 Οκτωβρίου 1390). 

Πρόγονοι

 Σημειώσεις 

 Αναφορές 
 Archer, Rowena E. (2004). "Brotherton, Margaret, suo jure duchess of Norfolk (c.1320–1399)". Oxford Dictionary of National Biography (online ed.). Oxford University Press


 Gross, Anthony (2004). "Montagu, William, second Lord Montagu (c.1285–1319)". Oxford Dictionary of National Biography (online ed.). Oxford University Press.
 Ormrod, W.M. (2004). "Ufford, Robert, first earl of Suffolk (1298–1369)". Oxford Dictionary of National Biography (online ed.). Oxford University Press.

 https://en.wikipedia.org/wiki/Edward_Montagu,_1st_Baron_Montagu#:~:text=Waugh%2C%20Scott%20L.%20(2004).%20%22Thomas%2C%20first%20earl%20of%20Norfolk%20(1300%E2%80%931338)%22.%20Oxford%20Dictionary%20of%20National%20Biography%20(online%C2%A0ed.).%20Oxford%20University%20Press.

 Εξωτερικοί σύνδεσμοι 
 Elizabeth de Montacute (το γένος Montfort) Archived  , Ιστορία της σειράς Henley. Ανακτήθηκε στις 22 Οκτωβρίου 2013

Κατηγορία:Πρόσωπα του Εκατονταετούς Πολέμου
Κατηγορία:Οικογένεια Μόνταγκιου